సినిమా ఇండస్ట్రీలో పంచ్లు పేల్చడంలో దిట్ట ఎవరంటే ముందు గుర్తుకొచ్చే పేరు పోసాని కృష్ణమురళి. అతడికి అదీ..ఇదీ అన్న తేడా ఏదీ లేదు.. నోటికి పనిచెప్పాడా అంతే. అలాంటి వ్యక్తి.. మంచు వారి చిన వారసుడు మనోజ్ గురించి సంచలన వ్యాఖ్యలు చేశాడు. ‘మనోజ్ను ముఖ్యమంత్రిని చేయండి.. లేదంటే.. మావోయిస్టు నేతగానైనా మార్చండి..’ అంటూ వ్యాఖ్యానించాడు పోసాని. ఇటీవల మంచు మోహన్బాబు 67వ జన్మదిన వేడుకలను తిరుపతి శ్రీ విద్యానికేతన్లో గ్రాండ్గా సెలెబ్రేట్ చేశారు. ఈ వేడుకలో పాల్గొన్న పోసాని.. ఈ షాకింగ్ కామెంట్లు చేశాడు. ‘‘నేను చాలా మాట్లాడదామనుకున్నా. కానీ, అందరూ మాట్లాడేశాక నాకు మైకునిచ్చారు మోహన్బాబు గారు. ఇక నాకేం మిగిలింది మాట్లాడడానికి. ముఖ్యంగా మనోజ్ మాట్లాడాక నాకైతే మాట రావట్లేదు. మోహన్ బాబు గారూ.. మనోజ్ను ముఖ్యమంత్రిని చేయండి. లేదంటే మావోయిస్టుగానైనా మార్చేయండి. అప్పుడైతేనే మనోజ్ కోరికలు, ఆశలు, ఆశయాలు నెరవేరతాయి. దేశానికి స్వాతంత్ర్యం అంటే మహాత్మ గాంధీ, మానవత్వం పేరెత్తితే మదర్ థెరిస్సా గుర్తొస్తారు. అలాగే దేశంలో విద్య పేరెత్తితే మోహన్బాబు గారే గుర్తొస్తారు’’ అని తెగ పొగిడేశాడు పోసాని. మోహన్బాబును అందరూ బాగా పొగిడేస్తున్నారని, కానీ, ఆయన కూడా అందరి లాంటి మనిషేనని, ఆయనకున్నదీ మనిషి లక్షణాలేనని, చాలా మందిలాగా జంతు లక్షణాలు లేవని అన్నాడు. కాగా, ఓటు హక్కు వచ్చాక ఓటును అమ్ముకోవద్దని విద్యార్థులకు హితవు చెప్పాడు. తాను ఎన్నికల్లో పోటీ చేసినప్పుడు కేవలం రూ.7 లక్షలే ఖర్చుపెట్టడం వల్ల గెలవలేకపోయానని పోసాని కృష్ణమురళి అన్నాడు.
sinima industrylo panchlu pelchadamlo ditta evarante mundu gurtukoche paeru posani krishnamurali. atadiki adhee..idhee anna teda edhee ledu.. notiki panicheppada anthe. alanti vyakti.. manchu vaari china vaarasudu manoz gurinchi sanchalana vyaakhyalu cheshaadu. ‘manojnu mukhyamantrini cheyandi.. ledante.. mavoistu nethagaanainaa marchandi..’ antuu vyaakhyaaninchaadu posani. iteevala manchu mohanbabu 67va janmadina vedukalanu tirupati shree vidyaaniketanlo grandga selebrate chesaru. ee vedukalo palgonna posani.. ee shaking commentlu cheshaadu. ‘‘nenu chala matladadamanukunna. cony, andaruu matladesaka naaku maikunichaaru mohanbabu gaaru. ika naakem migilindi matladadaniki. mukhyamgaa manoz matladaka naakaithe maata ravatledu. mohan baabu gaaruu.. manojnu mukhyamantrini cheyandi. ledante mavoistuganaina marcheyandi. appudaithene manoz korikalu, aasalu, aasayaalu neraverataayi. deshaniki swaatantryam ante mahatma gaandhi, maanavatvam paerettite madar therissa gurtostaaru. alaage desamlo vidya paerettite mohanbabu gaare gurtostaaru’’ ani tega pogidesadu posani. mohanbabunu andaruu baga pogidestunnarani, cony, aayana kuudaa andari lanti manishenani, aayanakunnadii manishi lakshanaalenani, chala mandilaagaa jantu lakshanaalu levani annadu. kaga, otu hakku vachaka otunu ammukovaddani vidyaarthulaku hitavu cheppaadu. taanu ennikallo poty chesinappudu kevalam roo.7 lakshale kharchupettadam valla gelavalekapoyanani posani krishnamurali annadu.